በኢትዮጵያ ዘመን አቆጣጠር በ1986 ዓ.ም ወይም በፈረንጆች ዘመን አቆጣጠር በ1994 ዓ.ም በጥቂት ሰዎች መልካም ጥረት በኢትዮጵያ ኦርቶዶክስ ተዎህዶ ቤተክርስቲያን ስም መሰባሰብ ተጀመረ። ይህም ጅምር በቀድሞው አባ ፍቅረማርያም አሁን ብጹዕ አቡነ ዳንኤልና በኢትዮጵያ ኦርቶዶክስ ተዋህዶ ቤተክርስቲያን ተከታዮች የላሰለሰ ጥረትና እገዛ በሁለቱ መንትዮች ከተማ ሚኒያፖሊስና ሴንት ፖል እንዲሁም በአካባቢው ነዋሪዎች የበለጠ እየተጠናከረ መጣ። ለዚህ ጅምር ስኬታማነት ምክንያት የሆኑ በርካታ ኢትዮጵያውያን ባደረጉት የገንዘብ፤ የዕውቀትና የጉልበት አስተዋጽኦ ዛሬ ቤተክርስቲያናችን ወደ ደረሰችበት የእድገት ደረጃ መድረስ ተችሏል።